সমগ্ৰ দেশতে আজি পালন কৰা হ'ল ৭৩ সংখ্যক গণৰাজ্য দিৱস। পিছে মধ্য প্ৰদেশত গণৰাজ্য দিৱস উপলক্ষ্যে আয়োজিত অনুষ্ঠানত হঠাতে লাগিল অথন্তৰ। বাগৰি পৰা এখন ড্ৰোনে আঘাত হানিলে দুজনকৈ লোকক।
জবলপুৰৰ এখন ষ্টেডিয়ামত অনুষ্ঠিত গণতন্ত্ৰ দিৱসৰ অনুষ্ঠানত মধ্যপ্ৰদেশৰ কৃষি বিভাগৰ প্ৰতীকপটৰ অংশ হৈ থকা এখন ড্ৰোন হঠাতে বিজুতি ঘটি তললৈ বাগৰি পৰে। বাগৰি পৰা ড্ৰোনৰ ফলত আঘাতপ্ৰাপ্ত হয় দুজন লোক।
পণ্ডিত ৰবি শংকৰ শুক্লা ষ্টেডিয়ামত অনুষ্ঠিত অনুষ্ঠানটোত জনজাতীয় নৃত্য পৰিৱেশন কৰিবলৈ জবলপুৰলৈ আহিছিল আঘাতপ্ৰাপ্ত ব্যক্তি দুজন।
আঘাতপ্ৰাপ্ত ব্যক্তি দুজনক ইন্দু কুঞ্জম (৩৮) আৰু গঙ্গোত্ৰী কুঞ্জম (১৮)বুলি চিনাক্ত কৰা হৈছে।
তেওঁলোক বৰ্তমান এখন স্থানীয় চিকিৎসালয়ত চিকিৎসাধীন হৈ আছে বুলি অতিৰিক্ত আৰক্ষী অধীক্ষক ৰোহিত কাশৱানীয়ে জানিবলৈ দিয়ে।
কৃষি বিভাগৰ প্ৰতিবেদনৰ ওপৰত ভিত্তি কৰি পৰৱৰ্তী পদক্ষেপ লোৱা হ'ব বুলি তেওঁ উল্লেখ কৰে।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
